b'\n_START_ARTICLE_\nWilhelm Carlsson\n_START_PARAGRAPH_\nWilhelm Carlsson (13. elokuuta 1834 Huittinen \xe2\x80\x93 12. marraskuuta 1875 Nastola) oli suomalainen kirkkoherra, paikallishistorian tutkija ja uskonnollinen kirjailija._NEWLINE_Carlssonin vanhemmat olivat itsellinen Kaarle Kaarlenpoika (Sillanm\xc3\xa4ki) ja Leena Heikintyt\xc3\xa4r. H\xc3\xa4n p\xc3\xa4\xc3\xa4si ylioppilaaksi Turun lukiosta 1856 ja suoritti Helsingin yliopistossa teologian erotutkinnon 1857. Carlsson vihittiin papiksi 1858. H\xc3\xa4n  toimi Pirkkalassa kirkkoherran apulaisena ja vt. kirkkoherrana 1858\xe2\x80\x931865, kappalaisena J\xc3\xa4mij\xc3\xa4rvell\xc3\xa4 1865\xe2\x80\x931875 ja Nastolan kirkkoherrana 1875. H\xc3\xa4nen kirjallinen tuotantonsa koostuu p\xc3\xa4\xc3\xa4asiassa uskonnollisista teoksista mutta h\xc3\xa4n kirjoitti my\xc3\xb6s pari pit\xc3\xa4j\xc3\xa4nkuvausta. Carlsson suomensi my\xc3\xb6s ulkomaista uskonnollista kirjallisuutta. Kaikkiaan Carlsson kirjoitti itse tai suomensi yhteens\xc3\xa4 noin 50 teosta._NEWLINE_Carlsson perusti kansakouluja ja kirjastoja._NEWLINE_Wilhelm Carlsson oli naimisissa vuodesta 1863 Julia Matilda Fredrika Sofia Aul\xc3\xa9nin kanssa.'